nb nb da de en da da da it en en sv sv de da da da da da da da da da da da da da da da da da da da da da da da da ro sv da nn da nb da da da da da da da da ro da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da en da da da da da en da da en en en en en en da da en en eo en fr en en en da da da da da da da da da da da da da da da da da da da da da da da da da da da da da da da da da da da da da nb da da da da da da da da da da da da da da da en da da da sv da de kk nb da sk en en en en en en da en en en en oc
Forside › Se alle artikler af Mette Krabbe Møller
5 tips til den sælgende LinkedIn profil
Artiklen er oprindeligt skrevet som gæsteindlæg på soalive.dk den 3. november 2014.
Er du ude efter nye kunder, eller er du jobsøgende, så er det vigtigt, at du har fokus på, hvordan dit personlige brand bliver præsenteret på sociale medier – eksempelvis på din LinkedIn profil.
LinkedIn er det sociale medie, hvor du bedst præsenterer dine kompetencer og ydelser over for nye kunder. Derfor er det i høj grad vigtigt, at du sætter tid af til at optimere din LinkedIn profil, så den kan sælge dig. Også når du ikke er online.
Når du har fundet frem til, hvad dit formål med at bruge LinkedIn er, hvem din målgruppe er, og hvordan du vil henvende dig til dem, så brug lidt tid på at opdatere din LinkedIn profil med de følgende 5 tips.
Billedet her viser de fire første tips, du skal være opmærksom på.
Dit profilbillede på LinkedIn er et af de vigtigste ting, du bør være opmærksom på. LinkedIns undersøgelser viser nemlig, at du får 14 gange flere visninger af din profil blot ved at tilføje et profilbillede.
Ofte inden vi mødes til kunde- eller kaffemøder, tjekker vi hinandens profiler ud på LinkedIn. Derfor er det vigtigt, at dit profilbillede er opdateret og vellignende. Vi forbinder ofte ansigtet med navnet, som gør det lettere at huske, og det påvirker din troværdighed overfor kunden.
Det bedste profilbillede på LinkedIn skal præsentere dig, sådan som du gerne vil opfattes. Vil du vise, at du er professionel – så få et professionelt billede.
En professionel fotograf kan hjælpe dig, så dit billede får det rette lys og en rolig baggrund, der ikke tager opmærksomhed. Vis et billede af dig fra skuldrene og opefter, og kig direkte ind i kameraet.
Når vi søger efter specifikke kompetencer på LinkedIn og får en lang liste over målrettede profiler, er der én ting, som vi især hæfter os ved.
Søgningen viser profilbilledet og vores navn, men det er vores headline, der får allermest opmærksomhed, når virksomheder og headhuntere søger efter den helt rette profil til deres opgaver.
Du har 120 tegn til at fortælle, hvad du laver. Det er kort og konkret – og derfor skal du være skarp på at få dine bedste søgeord vist i din headline.
Det er ikke nok at skrive, at du arbejder som “Konsulent ved virksomhed XX” eller blot at skrive “Jobsøgende”. De titler er ALT for brede! Hvad arbejder du med? Hvilke kompetencer bruger du? Hvad kan du gøre for personen, der søger efter dig?
Find 3 til 4 nøgleord, som lige præcis rammer din profil, når andre søger. Ord der er indbydende, informerende og trækker folk helt ind på din profil.
Prøv at sætte dig ind i, hvilke søgeord en person bruger for at finde frem til din LinkedIn profil. Brug de samme ord igen flere steder i din profil, så den bliver ekstra relevant for søgninger på netop dine 3 til 4 nøgleord.
3. Gør det let at kontakte dig
Du har oprettet din profil på LinkedIn, fordi du gerne vil kontaktes, ikke?
Alt for mange glemmer, at det skal være så let som muligt at kontakte til dig – tænk, hvis du mistede en kunde, fordi de blot ikke kunne finde dit telefonnummer på din LinkedIn profil.
Under dit profilbillede har du mulighed for at tilføje dine kontaktoplysninger:
Fysiske adresse – eksempelvis for din virksomhed
Link til din profil på Twitter
3 websteder – eksempelvis links til din virksomheds og din personlige hjemmeside. Brug funktionen, der hedder “Andet” og skriv med 20 tegn, hvad man kan læse på siden, der bliver linket til.
Links til instant message – eksempelvis Skype eller Windows Live Messenger
Når du har fået potentielle kunder ind på din LinkedIn profil, så er det vigtigt, at de også let kan kontakte dig. Sørg derfor for, at dine kontaktoplysninger under profilbilledet er opdaterede.
41 % af LinkedIns medlemmer bruger nu LinkedIn via mobilen, og tallet stiger. Har du tilføjet dit telefonnummer under dine kontaktoplysninger, har dine kunder nu mulighed for at ringe direkte til dig via LinkedIns app.
4. Få din personlige adresse til din LinkedIn profil
Har du endnu ikke taget ejerskab over dit navn på LinkedIn, så skynd dig at gøre det – inden en anden med samme navn gør det.
Du kan nemlig lave en kort URL med dit eget navn, som bliver let at huske og dermed også let at dele for at henvise til din profil.
Meget enkelt kan du ændre adressen til: www.linkedin.com/in/DitNavn
Eksempelvis hedder min egen: www.linkedin.com/in/mettekrabbe
Brug din personlige LinkedIn adresse på:
5. Søgeoptimér din korte beskrivelse
Den korte beskrivelse på din profil er et felt, der er rigtig vigtig for, at din profil bliver fundet frem. Det er nemlig ét af de steder, hvor LinkedIns algoritme leder efter dine nøgleord.
Du har mulighed for at skrive en tekst på op til 2000 tegn i feltet, så find frem til de ord, som, du mener, er mest relevante for dig at blive fundet på.
Leder du efter nye kunder, så brug de ord, som de ville søge efter for at finde frem til netop dine produkter og ydelser.
Er du jobsøgende, så brug de nøgleord, som matcher de stillinger, du gerne vil have.
For at gøre den korte beskrivelse mere interessant, kan du tilføje forskellige medier, der vil give din LinkedIn profil ekstra troværdighed. Det kan være præsentationer fra SlideShare, billeder, Youtube-videoer, dokumenter eller artikler – altsammen som understøtter det, du arbejder med.
Nu har du opdateret din LinkedIn profil, og så er det vigtigt, at du også får den vist frem ved at være en aktiv bruger på LinkedIn. Så her får du tips til, hvordan du bruger din LinkedIn profil:
Skab dialog, når du connecter
Når du udvider dit netværk på LinkedIn og sender anmodninger ud til interessante personer, så har du muligheden for at skrive en besked til personen i anmodningen.
300 tegn er alt, du får til rådighed til at fortælle, hvorfor du ønsker at forbinde med personen. Det kan eksempelvis være om dit formål med at være forbundet med personen og om, hvordan du kan hjælpe personen.
Modtager du en anmodning, så skriv igen tilbage til personen. Er det ikke én, du kender, så spørg til, hvorfor personen ønsker at connecte, så du finder frem til personens formål.
Er det en person, du allerede kender, så tak for forbindelsen, og tilbyd at hjælpe personen, når der er brug for det.
Gevinsten, ved at du sætter gang i dialogen med dit netværk, er, at du finder frem til, hvilken interesse de forskellige personer har i din profil. Det er ofte indgangen til en ny kunde, og det er derfor i høj grad vigtigt, at du er opmærksom på det.
Når du tilbyder din hjælp, så vil du på et tidspunkt også blive bedt om at hjælpe. Det er her, dine kompetencer kommer i spil. Det giver igen muligheden for at skabe troværdighed til både din profil og dine kompetencer – du siger det ikke blot, du kan faktisk også gøre det. Det skaber anbefalinger i dit netværk – og det skaber kunder.
Skriv jævnligt statusopdateringer, hvor du deler artikler, som er relevante inden for din branche.
Vi suser ofte rundt på nettet og finder spændende artikler – hvis du synes, de er spændende, så vil dit netværk sikkert mene det samme. Sørg blot for, at der er en reel værdi i det, du deler, så du ikke bliver opfattet, som én der “larmer” i netværket.
Når du deler din viden og artikler i statusopdateringer på LinkedIn, så bliver du både synlig overfor dit netværk, samtidig med at du giver dit netværk mulighed for at interagere med dig.
Kommenterer eller liker en person fra dit netværk din statusopdatering, deler de din viden med deres netværk.
Hold øje med, hvem der kigger på din profil
Har den samme person igen og igen kigget på din profil?
Det, vi bruger mest af vores tid på, er at finde ud af, hvem der har kigget på vores LinkedIn profil. Hvorfor ikke bruge den tid aktivt, og tage kontakt til de personer?
Personerne har ofte en interesse i, hvad vi arbejder med. Men måske tør de ikke tage det første skridt. Tør du?
Det er en måde at sætte gang i dialogen med dit netværk – eller det kan blive til en ny forbindelse – og det kan være, at personen faktisk rigtig gerne vil høre mere om, hvad din virksomhed kan tilbyde.
LinkedIn bruger: Mette Krabbe Møller
Hvornår oprettede du din profil på LinkedIn – og hvorfor oprettede du den?
Min profil på LinkedIn oprettede jeg den 17. august 2006, hvilket var lige da jeg tog hul på det sidste år af min bachelor på Handelshøjskolen i Aarhus. LinkedIn så jeg som et ”business-netværk” og da jeg nu gik på Business School, så skulle jeg helt klart have en profil der. Det var dog svært at få andre i klassen med på idéen om at oprette en profil på LinkedIn, så efterhånden faldt interessen. Efter nogle år blussede interessen fra medierne dog op igen, og så kom der gang i LinkedIn. Jeg begyndte at modtage invitationer fra forskellige mennesker, jeg ikke kendte, og hvis de bare var en lille smule interessante, så godkendte jeg dem. Det kalder jeg for min ”ukritiske periode” på LinkedIn. ”Ukritisk” fordi, jeg ikke havde særlig megen (hvis overhovedet nogen) dialog med de personer. Hvad er netværket så værd, hvis vi ikke snakker sammen?
Efter studiet i 2011 fik jeg ekstra meget fokus på LinkedIn til at gøre mine kompetencer synlige overfor en mulig kommende arbejdsgiver. Efter et forløb ved Konsulenthuset ballisager ringede min konsulent Peter Verhof en dag og sagde: ”NU har jeg det til dig – NU har jeg jobbet!”. Det var netop med baggrund i, at jeg havde gjort mig synlig og sat mig ind i, hvordan LinkedIn fungerer, at jeg blev en interessant jobsøger hos arbejdsmarkedsafdelingens stab i Ikast-Brande Kommune. Den første kontakt, jeg fik med kommunen, var til virksomhedskonsulent Tonny Mikkelsen, der allerede var godt i gang med at undervise i LinkedIn for jobsøgere. For ham var det positivt, at jeg havde så stor interesse for mediet. Vi kunne derfor få et rigtig godt makkerskab om at udvide aktiviteterne og gøre kommunen synlig på LinkedIn i både gruppen Jobcenter Ikast-Brande og for virksomhedssiden Ikast-Brande Kommune.
Hvad arbejder du med til daglig og ved hvilken virksomhed?
Med al den baggrundsviden jeg fik fra mit arbejde med LinkedIn i Ikast-Brande Kommune og min fortsatte interesse for mediet, så var det let for mig at hjælpe andre. Nu har jeg længe gerne villet være selvstændig, så da muligheden bød sig, så startede jeg virksomheden Kommunikant i marts 2014. Her tilbyder jeg nu 1-til-1-rådgivning om den personlige profil og virksomhedssider på LinkedIn. Jeg holder oplæg og workshops om LinkedIn – blandt andet i samarbejde med Morten Vium.
Hvad er dit formål nu med at bruge LinkedIn?
Formålet flytter sig, efterhånden som nye behov opstår. Tidligere har jeg haft rigtig meget fokus på at bruge LinkedIn til jobsøgning. Nu handler det i højere grad om at bruge LinkedIn til at synliggøre de kompetencer, der er i min virksomhed. Dertil at vise, at det jeg prædiker, også er det, jeg selv gør. Dertil bruger jeg også LinkedIn til at hjælpe folk i mit netværk. Det kan være, at jeg hjælper dem med at blive synlige. Nogen gange kræver det ikke mere end et like eller en kommentar til en opdatering.
Hvordan bruger du LinkedIn for din personlige profil?
Den personlige profil er det primære på LinkedIn. Det er herfra, vi styrer det hele. Derfor er det også vigtigt for mig, at min profil er opdateret, når jeg kommer på et nyt kursus, eller at teksten hele tiden passer til den rådgivning, jeg udbyder i Kommunikant. Dertil bruger jeg det interne beskedsystem rigtig meget til at holde kontakten med mit netværk. Både nye og ”gamle” forbindelser.
Professionelt arbejde med LinkedIn
Da jeg begyndte at bruge LinkedIn mere professionelt som en del af mit arbejde i Ikast-Brande Kommune, blev jeg også mere kritisk med, hvem jeg ønskede at forbinde med. Der står nu på min profil, at man skal skrive en besked, når man forbinder med mig med formålet med en forbindelsen. Det er dog kun ca. 1 ud af 10, der skriver en besked, og det er der intet netværk i. Vi aner intet om hinanden – udover hvad der står på profilen. Så relationen er ret flad. Derfor skriver jeg altid tilbage til de personer, der sender en anmodning om connection uden en besked, og spørger til, hvorfor de vil forbinde. Det har jeg fået både positive og negative tilbagemeldinger på. De negative handler om, at deres anmodning i hvert fald var professionel. De positive handler gerne om, at det netop er vigtigt at have et netværk, som man kan stå inde for.
Bruger tommelfingeren på LinkedIn
Der er mange, som får trykket på “Opret forbindelse”-knappen med en tommelfinger på mobilen ved en fejl, men de gør ikke mere ved det. Får jeg ikke et rimeligt svar inden for en uge på min besked til dem, så sletter jeg anmodningen. Hvis folk ikke kan svare tilbage, så er der vitterligt intet netværk i det for mig.
Hvordan bruger du grupperne på LinkedIn?
Jeg er tilmeldt så mange grupper, som det overhovedet er muligt – 50 stk. – for at få de relevante folk i grupperne tættere på min profil. I Ikast-Brande Kommune brugte vi vores gruppe rigtig meget til at lægge invitationer til arrangementer ud. Dertil havde vi flere bloggere, som vi også kiggede efter og godkendte deres indlæg. Ellers bruger jeg egentlig ikke så meget grupperne i øjeblikket. De er dog relevante for at sætte fokus på de kompetencer, man har og hjælpe andre folk med deres spørgsmål. Det giver rigtig god mening at arbejde med grupperne, da det kan udvide ens netværk med meget interessante mennesker.
Hvordan bruger du LinkedIn for din virksomhed/der, hvor du er ansat?
Ressourcerne er små i Kommunikant, da jeg nu sidder som ene person. Så for min virksomhedsside Kommunikant og undersiden (Showcase page) Rådgivning om LinkedIn så er én opdatering om ugen i høj grad rigeligt. Forskellen på de to sider er egentlig kun sproget på de blogindlæg, der linkes til, og om det er interne opdateringer fra min hverdag i Kommunikant, som kun kommer ud på virksomhedssiden. Fokus er på at skabe værdi for dem, der følger med. Det skal IKKE være: ”Kom og køb!”-opdateringer, som jeg selv synes er enormt kedelige at læse.
Nævn en kampagne, du har været med til at lave på LinkedIn?
I efteråret/vinteren 2014 lavede jeg hver mandag morgen over ca. 3 måneder nogle små LinkedIn tips. Det virkede rigtig godt i forhold til at sætte fokus på mine kompetencer. For en lille virksomhedsside, der ikke havde mere end ca. 240 følgere, så kunne jeg alligevel få ret mange visninger pr statusopdatering. Den bedste var helt oppe på over 11.000 visninger og 480 klik. Så selvom man er en lille virksomhed med få medarbejdere – eller som jeg helt alene – så kan man sagtens generere en masse synlighed/trafik med en virksomhedsside.
Hvilke virksomheder synes du, gør det godt på LinkedIn, og hvorfor?
Nogle virksomheder passer bedre til LinkedIn end andre, men faktisk synes jeg, at Lakrids by Johan Bülow gør det godt. Det er opdateringer, som netop er vinklet til målgruppen på LinkedIn på trods af, at jeg opfatter deres virksomhed som primært B2C. De høster en hel del likes på deres opdateringer. Retail Institute Scandinavia er også gode til at bruge deres virksomhedsside. De arbejder netop med kontinuerligt at sende opdateringer ud. De høster ikke så meget engagement, så der er sikkert stadig noget at arbejde med. Det virker til, at de arbejder strategisk med deres opdateringer – og det har de gjort længe. Så der må være en vis værdi for dem i at bruge LinkedIn. Nogle virksomheder bruger udelukkende deres virksomhedsside til at dele jobopslag. Det er virkelig ærgerligt, at de ikke bruger siden til at dele andre relevante opdateringer, som kan brande dem i en positiv retning.
Hvordan netværker du på LinkedIn – og er der forskel på, hvordan du netværker på LinkedIn og offline?
Jeg sender altid en besked til de personer, som jeg gerne vil connecte med. Nu hvor det også er muligt at sende en besked via LinkedIn App´en, så er det også let at sende en anmodning til én, hvis man er ude til et seminar og netværker. Jeg synes bestemt ikke, at der bør være forskel på, hvordan man netværker online eller offline. Online er det blot lettere at holde dialogen i gang med flere personer ad gangen, end hvis man mødes offline. Dertil synes jeg bestemt, at man bør mødes med de online netværksforbindelser i offlineverdenen. Det giver langt mere værdi at mødes offline og se hinanden an. Og så flyder dialogen selvfølgelig langt bedre, og det er lettere at finde frem til, hvordan man eventuelt kan hjælpe hinanden.
Hvad er dine bedste anbefalinger til andre medlemmer af LinkedIn?
Husk altid at skrive en besked, når du connecter. Det kan virkelig være afgørende for at finde frem til, hvordan man kan hjælpe hinanden, så netværket fungerer. Og tal pænt til dit netværk – det er svært at være motiveret til at hjælpe en, der konstant er negativ. Vær omhyggelig med at opdatere din profil. Tænk over, hvilke ord din målgruppe søger efter for at finde frem til dig og dine kompetencer. Gør det let for andre, der besøger din profil at finde frem til, hvad du kan hjælpe dem med – gør dig interessant for dem.
Noter fra #cmalive18 – Content Marketing Academy, Edinburgh
Mens jeg skriver dette indlæg er jeg stadig ved at komme mig over alle de MANGE informationer, jeg har fået i løbet af to dage i en kirke – Te Hub – lige ved siden Edinburgh Castle.
Content Marketing Academy byder på hele to dage med 13 oplæg. Du kan følge # cmalive18 på både Twitter og Instagram for at se, hvordan de to dage har udformet sig.
De seneste år har jeg fulgt Chris Marr på Instagram og blevet inspireret fra hans arbejde indenfor online marketing. Det er Chris, der står bag hele arrangementet. Så da han sidste år meldte dato ud for # cmalive18 var jeg hurtigt fremme med betalingskortet.
Talerne til # cmalive18:
“Press te damn button!” var det overordnede tema for oplægget. Som i: “Se nu at komme i gang!”
Vi er mange, der går og drømmer om at lave video, men får aldrig trykket på play-knappen, da vi har en idé om, at vores indhold skal være perfekt – og derfor bliver der ikke lavet indhold.
Men! “Perfection is a fairytale – Control is an illusion.” Vi giver virksomheden personlighed
Karen Reyburn, Te Profitable Firm
Allan Corfield, Allan Corfield Architects
Mark Asquith, Excellence Expected
Salma Jafri, Be te Media
Ann havde jeg virkelig set frem til at høre! Så allerede før hun gik på scenen, købte jeg hendes bog “Everybody writes” og fik en hilsen og autograf 🙂
Gavin Bell, Facebook Advertising Consultant
Chris Marr, CMA Live
Jon Burkhart, TBC Global
Mike Morrison, Te Membership Guys
Chris Brogan, Owner Media Group
“We blog for Google, but create for people.”
Se flere events her
10 enkle trin til en god kommunikationsplan
Hvad enten du vil sikre en stærk organisationskultur, sikre salg eller noget helt tredje, er det vigtigt at lave en kommunikationsplan
Vores hverdag er præget af mange forskellige kommunikationskanaler, og lige meget hvor vi bevæger os, møder vi reklamer og salgstaler. Det er derfor vigtigt, måske endda vigtigere end nogensinde før at have en gennemarbejdet kommunikationsplan for at blive hørt. Denne artikel vil guide dig igennem de trin, der er vigtige i en kommunikationsproces.
Det behøver ikke at være en uoverskuelig udfordring at skabe meningsfuld kommunikation. Når du skal lave skarp og målrettet kommunikation handler det især om, at du skal kende din modtager, kende til organisationens egne værdier og forstå formålet med kommunikationen. Du siger noget, fordi du ønsker en eller anden effekt eller reaktion fra din målgruppe. Formålet med at lave kommunikation kan typisk være at skabe opmærksomhed, viden, holdning eller lægge op til en bestemt adfærd.
Et af de vigtigste elementer til at fastholde din modtagers interesse eller endda skabe nye modtagere er at forstå, hvordan din modtager taler, er og handler. Forstå den verden din organisation skal interagere i.
Kommunikation handler i stor grad om at se udefra og ind. Med det mener jeg, at man som organisation skal overveje, den kontekst modtageren er i, og hvad der karakteriserer modtageren. Tal i samme sprog som modtageren og skab et forhold. Det er nemlig sådan, at vi mennesker bruger vores tid på det, som interesserer os, og så snart noget ikke skaber værdi for os mere, så stopper vi med at interessere os for det. Så for at undgå, at modtageren stopper med at lytte til dig og dine budskaber, er det vigtigt at målrette kommunikation mod modtagerens interesser, og stil dig det spørgsmål: Hvad er det ved mit produkt, der tiltrækker modtageren, og hvilket behov dækker produktet for modtageren?
Download planen: Formål og målgruppe for medier
En kommunikationsplan skaber retning
Nedenfor har jeg opstillet en række vigtige punkter, som du bør arbejde kronologisk med for at opnå en god kommunikation:
Undersøg situationen og formålet med begivenheden eller hele organisationens kommunikationsstrategi.
Udpeg og segmenter målgruppe(r)
Vælg kommunikationsform (dvs. tekst på nettet, tekst i et magasin, billede, video el. lign.)
Hvad skal der siges/kommunikeres om?
Hvordan skal det siges/kommunikeres – hvilke argumenter vil I bruge?
Hvem skal sige det/kommunikere?
Hvilke medier skal det siges/kommunikeres i?
Ansvarsfordeling for begivenheden – hvem gør hvad, hvornår?
Hvordan kan man kontrollere, om formålet bliver opfyldt?
Hvilke omkostninger er begivenheden forbundet med?
Når du vil formidle dine budskaber, bør du derfor lave en klar og målbar kommunikationsplan. Det er en konkret plan, som giver dig et overblik over, hvordan din strategi omsættes til handling. Når du tager dig tiden til at lave en gennemarbejdet plan, som giver dig mulighed for at opnå målbare resultater, har du gode forudsætninger for at skabe meningsfuld og succesfuld kommunikation.
Nu er det ellers bare at gå i gang. Lav en 10-trins-tabel i word og udforme din strategi.
Skrevet af Christina Qvist Clemens
3 retningslinjer for medarbejdere på LinkedIn
Hvordan bruger medarbejderne din virksomheds navn på LinkedIn? Linker de til den rette virksomhedsside på LinkedIn og den rette hjemmeside for virksomheden?
Medarbejderne er virksomhedens bedste ambassadører, så hjælp dem endelig på vej til at de kan hjælpe virksomheden.
Her får du 3 enkle retningslinjer for medarbejdere på LinkedIn
Nogle virksomheder udarbejder punkter i medarbejderhåndbogen for, hvordan medarbejderne må optræde på sociale medier, når det inkluderer virksomheden.
Håndbogen gør det klart for medarbejderne om, hvordan de må agere, når det gælder virksomheden. Den er et effektivt kommunikationsværktøj mellem medarbejdere og virksomhed. Den giver medarbejderne retningslinjer for, hvordan de må – og ikke må – optræde, når virksomheden er indblandet.
“Sociale medier” er nu blevet en del af mange virksomheders medarbejderhåndbog. En hurtig søgning på Google viser, at flere danske virksomheder medtager punktet i deres håndbog. Du kan se resultatet af en søgning på Google her. De fleste understreger dog, hvad man ikke må – i forhold til at hjælpe medarbejderne til at begå sig bedre på sociale medier og hjælpe dem på rette vej.
Selvom man har fået fri fra arbejdet, er man stadig en ambassadør for virksomheden – det er her loyalitetspligten for virksomheden kommer ind. At man som medarbejder retter sin utilfredshed med virksomheden til ledelsen og ikke andre steder, så samarbejdet kan genoprettes.
LinkedIn – Det professionelle netværk
Hvad er det første, du gør på LinkedIn, når du har fået et nyt job? Du opdaterer profilen med sin nye status. På LinkedIn skal sektionen med “Erfaring” opdateres med den nye arbejdsgiver og de opgaver, du skal arbejde med.
Hvis ikke virksomheden hjælper medarbejderne på vej, kan det give vidt forskellige beskrivelser af virksomheden og stavefejl. Så hvorfor ikke hjælpe medarbejderne godt på vej? Ved at hjælpe medarbejderne på vej kan virksomheden opnå en sammenhængende kommunikation på tværs af medarbejdernes profiler.
3 retningslinjer til LinkedIn profilen
Her får du nogle enkle retningslinjer, som kan tilføjes jeres medarbejderhåndbog under punktet “Sociale medier”:
Noget af det vigtigste på LinkedIn profilen er overskriften. Overskriften bliver nemlig vist både i nyhedsstrømmen og i søgninger. Der kan være forskellige fejltrin som at skrive @ i stedet for “ved”.
Det kan være stavefejl eller forskellige variationer af virksomhedens navn. Eller tilføjelse af telefonnummer ved navn eller overskift, som går imod den brugeraftale, som vi alle med en profil på LinkedIn har sagt ok for. Læs mere om LinkedIns brugeraftale under punkt 8. LinkedIn “DOs” and “DON´Ts.
Der kan findes mange forskellige variationer af virksomheders navne. Nogle bliver skrevet med “ApS”, med et slogan – eller blot med et bogstav for lidt eller for meget. Men hvordan bør det skrives korrekt på LinkedIn?
Hertil anbefales det også, at medarbejderne får linket deres profil sammen med virksomhedssiden (hvis virksomheden har en virksomhedsside på LinkedIn) under sektionen for deres erhvervserfaring. Er profilen linket korrekt op til virksomhedssiden, bliver virksomhedens logo vist på medarbejderens profil.
Titel og beskrivelse af virksomheden:
Under sektionen for erhvervserfaring på profilen kan man tilføje en beskrivelse af medarbejderens opgaver, samt en standardtekst der beskriver og præsenterer virksomheden på bedste vis.
Så snart medarbejderne er blevet fortrolige med at bruge LinkedIn kan virksomheden motivere dem til at blive gode ambassadører og dele statusopdateringer fra virksomhedssiden på LinkedIn.
Og så er der et lille men. Din LinkedIn profil er din personlige. Her kan virksomheder ikke gå ind og diktere, hvordan du bruger LinkedIn, men de kan vise dig på rette vej.
5 tips til den sælgende LinkedIn profil
LinkedIn bruger: Mette Krabbe Møller
Noter fra #cmalive18 – Content Marketing Academy, Edinburgh
10 enkle trin til en god kommunikationsplan
3 retningslinjer for medarbejdere på LinkedIn
Webanalyse på LinkedIns virksomhedssider
Opret en showcase-side på LinkedIn
Hvordan sletter jeg kurser på min LinkedIn profil?
Responsive Theme på WordPress
Hjemmesiden bruger cookies til at hente statistik via Google Analytics. Cookies er nødvendige for at få hjemmesiden til at fungere, men de giver også info om, hvordan du bruger vores hjemmeside, så vi kan forbedre den både for dig og for andre.
Accept Reject Nej tak
Privacy & Cookies Policy
This website uses cookies to improve your experience while you navigate through te website. Out of these, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may affect your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.